Predsjednica Kolinda Grabar Kitarović dala je ekskluzivni intervju za RTL Televiziju u kojem se dotakla nekoliko aktulnih tema među kojima i ploče HOS-a u Jasenovcu.

Uvijek ste isticali da vam je važno obrazovanje, koliko ste zadovoljni provedbom obrazovne reforme?

”Prije svega moram reći da mi je zadovoljstvo biti ovdje na terenu u Ličko-senjskoj županiji u vrijeme početka nove školske i radne godine. Izrazito mi je drago da je ministrica Divjak samnom došla na početak nastave u osnovnoj školi. Malo sam s njom detaljnije porazgovarala o reformi obrazovanja i moram reći da sam zadovoljna entuzijazmom i poletom koji sam vidjela kod nje, i nadam se da ćemo u vremenu ispred nas doista depolitizirati obrazovnu reformu”, rekla je predsjednica za RTL Televiziju.

Premijer je na čelu povjerenstva?

U ovom trenutku to je dobro, jer potrebno je dati zamah reformi. Vjerujem da se ni premijer neće miješai u detalje, već će to ostaviti stručnjacima, nastavnicima, roditeljima. U konačnici, svi mi moramo biti uključeni u taj proces, ali ne na način da se dijelimo, nego da to bude jedna točka na kojoj možemo naći zajedništvo u našoj želji da stvorimo bolju budućnost za našu djecu. Da od njih stvorimo samostalne ljude koji će se prilagođavati novom svijetu i tržištu rada i koji će prije svega ostajati ovdje u Hrvatskoj.

Treba li konkretno pozdravu ‘Za dom spremni’ reći ne u javnom prostoru, pa čak i kad govorimo o samom grbu udruge HOS?

Moj stav o pozdravu ‘Za dom spremni’ je jasan. On je stari hrvatski pozdrav, no nažalost kompromitiran je u vrijeme ustaških dana.

Je li previše kompromitiran zbog toga?

”O tome ne bih donosila osobni sud, ja nisam povjesničar i imam svoj stav, voljela bi da se u Hrvatskoj dogovorimo i da konačno postavimo neke standarde, ako je moguće i zakonske okvire oko svih simbola totalitarnih režima. To su jednostavno pitanja koja dijele hrvatski narod, a nama podjele u ovom trenutku doista ne trebaju. Moj program utemeljen je na zajedništvu, mislim da malo previše razgovaramo o ideološkim pitanjima, da se moramo usredotočiti na egzistencijalna pitanja, a kad je riječ o ploči, nemojmo izgubiti iz vida da je njezina primarna intencija bila pijetet prema jedanaestorici mladića koji su izgubili svoj život braneći Hrvatsku”, kazala je Grabar Kitarović za RTL.

Podijeli s prijateljima:

Tweet

WhatsApp

Email



Što vi mislite o ovoj temi?